Nicușor Constinescu s-a plâns jurnaliștilor că nu înțelege de ce se face atât tam-tam și este ridicat cu jandarmii, când deja a primit, în urmă cu două ore, bilet de externare din Spitalul Județean Constanța.

- Cum vă simţiţi?

- Cum să mă simt? Nu vedeţi cum sunt?!

- Sunteţi pregătit să apăreţi în faţa magistraţilor?

- Sunt pregătit pentru că voiam, oricum m-am externat acum două ore, dar văd că a fost nevoie şi de un mandat de aducere. N-am înţeles de ce! Cert este că niciun lucru bun nu rămâne nepedepsit în România. Am reabilitat spitalul ăsta 70 la sută în 10 ani şi am avut nevoie... De trei ori sunt luat ca infractorii. Asta e România anului 2016!

Nicușor Constantinescu a fost scos pe targă și transportat cu ambulanța spre tribunal.

Este prima oară, după multe luni, când fostul președinte al Consiliului Județean apare în fața magistraților în dosarul în care este bănuit că a subfinanțat centrul militar zonal.

În primă instanță, el a primit o condamnare cu trei ani și jumătate închisoare cu executare.